|  |  |
| --- | --- |
| ***OB NEDELJAH IN Z ZAKONOM DOLOČENIH DELA PROSTIH DNEVIH*** | |
| **A**/ **KPDTS** (kolektivna pogodba dejavnosti trgovine Slovenije) **je zavezujoča** za delodajalca in zaposlene | **B**/ **KPDTS** **NI zavezujoča** za delodajalca in zaposlene |
| **A1**/ Ne glede lokacijo lahko obratujejo prodajalne s površino prodajnega prostora do 200 m2, **če delo opravlja izključno oseba, ki** je kot samostojni podjetnik posameznik nosilec trgovinske dejavnosti oziroma njegov prokurist ali zakoniti zastopnik oziroma prokurist pravne osebe. Skupaj (sočasno) z njim lahko v prodajalni delajo še dijaki /študentje/upokojenci (novi peti odst. 8. člena ZT). Delo družinskih članov v teh prodajalnah ni dovoljeno. | **B1**/ enako kot A1 Ne glede lokacijo lahko obratujejo prodajalne s površino prodajnega prostora do 200 m2, **če delo opravlja izključno oseba, ki** je kot samostojni podjetnik posameznik nosilec trgovinske dejavnosti oziroma njegov prokurist ali zakoniti zastopnik oziroma prokurist pravne osebe. Skupaj (sočasno) z njim lahko v prodajalni delajo še dijaki /študentje/upokojenci (novi peti odst. 8. člena ZT). Delo družinskih članov v teh prodajalnah ni dovoljeno. |
| **A2**/ Če je prodajalna locirana/deluje v zaključenem območju železniških in avtobusnih postaj ter bolnišnic oziroma njihovih zaključenih kompleksov:  Obratujejo lahko prodajalne s površino prodajnega prostora do 200 m2.  **Delo ob nedeljah** lahko opravljajo zaposleni v skladu z omejitvami (41.- 44.člen) KPDTS ter nosilci dejavnosti, njegovi družinski člani 44.člen KPDTS  ter še dijaki /študentje "študentsko delo" in upokojenci "občasno delo" pri čemer tu ni pogojeno, da je sočasno prisoten nosilec trgovinske dejavnosti.  **Ob z zakonom določenih dela prostih dnevih** lahko v teh prodajalnah delo opravljajo le nosilci dejavnosti, njegovi družinski člani 44. člen KPDTS  ter še dijaki /študentje "študentsko delo" in upokojenci "občasno delo".  Delodajalec ob z zakonom določenih dela prostih dnevih ne sme razporediti delavca na delo (43. člen KPDTS) | **B2**/ Če je prodajalna locirana/deluje v zaključenem območju železniških in avtobusnih postaj ter bolnišnic oziroma njihovih zaključenih kompleksov:  Obratujejo lahko prodajalne s površino prodajnega prostora do 200 m2 brez omejitev po ZT.  Načeloma ni omejitev kdo lahko prodaja **ob nedeljah in ob z zakonom določenih dela prostih dnevih**. (\*\*) |
| **A3a**/ Če se prodaja vrši zunaj prodajaln - s potujočo prodajalno (pridobljeno soglasje za prodajo zunaj prodajaln – 6. člen ZT-1)  **Delo ob nedeljah** lahko opravljajo zaposleni v skladu z omejitvami (41.- 44.člen KPDTS) ter nosilci dejavnosti, njegovi družinski člani 44.člen KPDTS  ter še dijaki /študentje "študentsko delo" in upokojenci "občasno delo" pri čemer tu ni pogojeno, da je sočasno prisoten nosilec trgovinske dejavnosti.  **Ob z zakonom določenih dela prostih dnevih** lahko v teh prodajalnah delo opravljajo le nosilci dejavnosti, njegovi družinski člani 44. člen KPDTS  ter še dijaki /študentje "študentsko delo" in upokojenci "občasno delo".  Delodajalec ob z zakonom določenih dela prostih dnevih ne sme razporediti delavca na delo (43. člen KPDTS) | **B3a**/ Če se prodaja vrši zunaj prodajaln - s potujočo prodajalno (pridobljeno soglasje za prodajo zunaj prodajaln – 6. člen ZT-1)  Načeloma ni omejitev kdo lahko prodaja **ob nedeljah in ob z zakonom določenih dela prostih dnevih**. (\*\*) |
| **A3b**/ Če se prodaja vrši zunaj prodajaln - na premični stojnici (pridobljeno soglasje za prodajo zunaj prodajaln – 6. člen ZT-1) ali na tržnici  Razen izjem za varovane kategorije(41.člen KPDTS) **delo ob nedeljah** kot tudi **ob z zakonom določenih dela prostih dnevih** lahko opravljajo tako zaposleni kot tudi nosilci dejavnosti ter njegovi družinski člani 44.člen KPDTS  ter še dijaki /študentje "študentsko delo" in upokojenci "občasno delo" pri čemer tu ni pogojeno, da je sočasno prisoten nosilec trgovinske dejavnosti. | **B3b**/ Če se prodaja vrši zunaj prodajaln - na premični stojnici (pridobljeno soglasje za prodajo zunaj prodajaln – 6. člen ZT-1) ali na tržnici  Načeloma ni omejitev kdo lahko prodaja **ob nedeljah in ob z zakonom določenih dela prostih dnevih**. (\*\*) |

(\*\*) Upoštevati je potrebno veljavno delovno zakonodajo in določila za delodajalca zavezujoče kolektivne pogodbe

(\*) če vlada ne bo sprejela kakšnih dodatnih omejitev povezanih z ukrepi proti s COVID-19